jkorsvik/nowiki_second_scrape_merged huggingface dataset:
Rob Zombie

Robert Bartleh Cummings (født 12. januar 1965 i Haverhill, Massachusetts), bedre kjent som Rob Zombie, er en amerikansk musiker, filmregissør, og tegneserieskaper. Den rå stemmen hans og fascinasjonen for horrorfilmer har gjort ham til en frontfigur i amerikansk heavy metal. Han er først og fremst kjent som grunnlegger, vokalist  og låtskriver for White Zombie. I de senere årene, har han også etablert seg som soloartist og har regissert en rekke filmer. I løpet av sin solokarrière, har Rob Zombie solgt 15 millioner album.


== Diskografi ==


=== Studioalbum ===
1985 – "Gods On Voodoo Moon "
1986 – Pig Heaven"
1987 – Psycho Head Blowout 
1987 – 'Soulcrusher
1989 – Make Them Die Slowly 
1992 – La Sexorcisto'
1995 – Astro-Creep: 2000: Songs of Love
1998 – Hellbilly Deluxe
2001 – The Sinister Urge
2006 – Educated Horses
2010 – Hellbilly Deluxe 2
2013 – Venomous Rat Regeneration Vendor


=== Remiks- og samlealbum ===
1999 – American Made Music to Strip By
2003 – Past, Present & Future
2006 – 20th Century Masters: The Millennium Collection: The Best of Rob Zombie


=== Livealbum ===
2007 – Zombie Live


== Referanser ==


== Eksterne lenker ==
(en) Offisielt nettsted 
(en) Rob Zombie – kategori av bilder, video eller lyd på Commons 
(en) Rob Zombie – galleri av bilder, video eller lyd på Commons 
(en) Rob Zombie på Internet Movie Database 
(sv) Rob Zombie i Svensk Filmdatabas 
(da) Rob Zombie på Filmdatabasen 
(da) Rob Zombie på Filmdatabasen 
(da) Rob Zombie på Scope 
(fr) Rob Zombie på Allociné 
(en) Rob Zombie på AllMovie 
(en) Rob Zombie hos Rotten Tomatoes 
(en) Rob Zombie hos The Movie Database 
(en) Rob Zombie hos Behind The Voice Actors 
(en) Rob Zombie på Apple Music 
(en) Rob Zombie på Discogs 
(en) Rob Zombie på Discogs 
(en) Rob Zombie på Discogs 
(en) Rob Zombie på Discogs 
(en) Rob Zombie på MusicBrainz 
(en) Rob Zombie på SoundCloud 
(en) Rob Zombie på Spotify 
(en) Rob Zombie på Songkick 
(en) Rob Zombie på Last.fm 
Rob Zombie på Twitter 
Rob Zombie på Facebook 
Rob Zombie på Instagram 
Rob Zombie på YouTube 
Rob Zombie på Myspace 
Rob Zombie på Tumblr 
Rob Zombie på TikTok
Værøy fyr

Værøy fyr ligger i Røssnesvågen på Værøy i Nordland. Fyret ble opprettet høsten 1880 og automatisert og avfolket i 1984.


== Kilder ==
Erling Svanberg: Langs vei og lei i Nordland – Samferdsel gjennom 3000 år. Nordland fylkeskommune, Bodø 1990. ISBN 82-7416-021-5
Whistler (Britisk Columbia)

Whistler er en by i den kanadiske provinsen Britisk Columbia. Byen har 9824 (2011) innbyggere og ligger 120 kilometer nordøst for Vancouver, og er et av de største vintersportsstedene i Canada.  
Navnet Whistler betegner ellers en samling områder som ligger utspredd rundt Blackcomb-fjellet og Whistler-fjellet. Løypenettet er 216 kilometer langt og det er 1609 meter fallhøyde fra Blackcomb og 1530 meter fallhøyde fra Whistler. 
Flere av øvelsene under de olympiske vinterlekene 2010 ble arrangert her. 


== Referanser ==


== Se også ==
Whistler Olympic Park
Whistler Blackcomb


== Eksterne lenker ==
Whistler kommunes nettside
Langstein stasjon

Langstein stasjon er en jernbanestasjon på Nordlandsbanen i Trøndelag. Den ligger 8 meter over havet på Langstein med utsikt over Åsenfjorden. Stasjonen ble åpnet i 1902, da Hell–Sunnanbanen stod ferdig frem til Levanger stasjon. Langstein stasjon har vært ubemannet siden 1979 og nedlagt for persontrafikk siden 2000.Stasjonsbygningen ble tegnet av Paul Armin Due.. Bygningen og området rundt ble fredet av Riksantikvaren i 2002.


== Referanser ==


== Eksterne lenker ==
«Langstein stasjon». Kulturminnesøk. Riksantikvaren – Direktoratet for kulturminneforvaltning. (no) Langstein stasjon i Norsk Jernbaneklubbs stasjonsdatabase
(no) Norsk Jernbaneklubbs stasjonsdatabase: Hell-Sunnanbanen
Skjelva fyr

Skjelva fyr lå på holmen Skjelva sørvest for øya Mindlandet i Alstahaug kommune i Nordland.
Fyret ble opprettet i 1898 og nedlagt og erstattet av ei fyrlykt i 1952.
Murene etter de gamle bygningsmassene finnes fremdeles. Øya har en solid kai i betong med stige opp.


== Kilder ==
Erling Svanberg: Langs vei og lei i Nordland – Samferdsel gjennom 3000 år. Nordland fylkeskommune, Bodø 1990. ISBN 82-7416-021-5
fyr.no
Sölden

Sölden er et tettsted og en kommune øverst i Ötztal i Tirol (Østerrike). Befolkningen er på 3400 innbyggere, men med 15 000 gjestesenger og over to millioner overnattinger i året, blir Sölden i Østerrike kun slått av Wien i antall gjestedøgn. Selv om det også fins betydelig sommerturisme, er turismen i Sölden overveiende basert på vintersport. Sesongens første verdenscuprenn i alpint foregår vanligvis her.


== Geografi ==
Arealmessig er Sölden med 467 km² den største kommunen i landet. Mesteparten av dette arealet er ubebodd høyfjell i Ötztal-Alpene, derav 146 km² isbreer. Også Østerrikes nesthøyeste fjell (etter Großglockner), Wildspitze (3772 moh.), ligger på kommunens territorium.
Kommunen strekker seg i syd helt til Alpenes hovedkam, som i dag utgjør grensen mot Italia (Syd-Tirol). Dermed omfatter kommunen den øverste delen av Ötztal, som ved tettstedet Zwieselstein deler seg i Venter Tal og Gurgler Tal. Øverst i Gurgler Tal består via Timmelspasset en veiforbindelse over Alpenes hovedkam til Passeierdalen.
De viktigste tettstedene i kommunen er:

Sölden (1368 moh.) er en forhenværende liten alpelandsby, som har blitt til et bylignende tettsted med turistisk infrastruktur (hoteller, restauranter, butikker osv.).
Hochsölden (2083 moh.) er et rent hotellsted uten egentlige faste innbyggere. Det har vei- og taubaneforbindelse med dalen.
Zwieselstein (1470 moh.) ligger ved forgreningen av Ötztal i Venter og Gurgler Tal (Zwie = «tve», dvs. Zwieselstein = «tvegrenings-stein»). Landsbyen har bevart noe av den gamle trebebyggelsen og den opprinnelige sjarmen.
Heiligkreuz (1712 moh.) består av noen mer eller mindre selvstendige (grupper av) gårder og hus og er mer landbruks- enn turismepreget.
Vent (1900 moh.) ligger i slutten av Venter Tal og er som utgangspunkt for fjellturer i Ötztal-Alpene det eneste stedet i kommunen som har betydelig sommerturisme.
Obergurgl (1930 moh.) ligger i slutten av Gurgler Tal og er Østerrikes høyest beliggende sogn. Landsbyen er både vintersportssted og konferansesenter for Universität Innsbruck.
Hochgurgl (2150 moh.) er et rent hotellsted uten faste innbyggere, som ligger mellom Obergurgl og Timmelspasset.


== Historie ==
Venter Tal ble bosatt sydfra allerede i førhistorisk tid, som også ismannen Ötzi vitner om, som ble funnet ved grensen mellom kommunene Sölden og Schnals (Syd-Tirol). Vent sognet derfor helt frem til 1826 til områdene syd for Alpenes hovedkam (dvs. dagens Syd-Tirol). Fremdeles brukes liene rundt Vent som fjellbeite for sauene fra Schnalsdalen.
Sölden ble derimot bosatt nordfra av bairiske bønder på 1100-tallet. 1854 ble kommunene Sölden og Vent slått sammen.
Tradisjonelt har landbruk vært den viktigste næringsgrenen. Fremdeles drives fremfor alt storfe-, saue- og hestehold. Turismen ble viktig fra midten av 1800-tallet, da stier og høyfjellshytter ble bygget ut. Sommerturismen dominerte først, men etter andre verdenskrig tok etter hvert vinterturismen over.


== Referanser ==


== Eksterne lenker ==
Offisielt nettsted 
(en) Sölden – kategori av bilder, video eller lyd på Commons 
Söldens turistinformasjon
Arthur Kvammen

Arthur Ingolf Kvammen (født 7. august 1905, død 31. oktober 1968) var en norsk fotballspiller. Han spilte for Viking. Han scoret 176 mål på 240 kamper for Viking i perioden 1924–1940. I 1925 spilte han i Vikings første semifinalekamp i norgesmesterskapet, i 1925 i Bergen. Hans posisjon på banen vekslet mellom indre og ytre høyre.
Hans yngre brødre, Sverre og Reidar Kvammen spilte også for Viking. Arthur og Reidar debuterte samtidig på det norske landslaget 5. november 1933. Han stod for ett mål i denne kampen, som ble spilt mot Tyskland i Magdeburg, med sluttresultat 2-2. Mens Reidar ble den første som spilte 50 landskamper for Norge, fikk Arthur bare denne ene landskampen.
Etter sin aktive karrière var han banemester på Stavanger stadion, men fra 1954 arbeidet han som idrettinspektør. Opprinnelig var han gartner.


== Referanser ==


== Kilder ==
Arild I. Olsson og Ole J. Askeland: Drømmen om de mørkeblå, 1999 (ISBN 82-990832-6-5)
Magnus Breili: Fotballboken, 1967
Stavanger Aftenblad: Minneord 1. november 1968


== Eksterne lenker ==
(en) Arthur Kvammen – Transfermarkt 
(en) Arthur Kvammen – WorldFootball.net 
(en) Arthur Kvammen – EU-Football.info 
(no) Arthur Kvammen – Norges Fotballforbund 
Landslagsstatistikk på fotball.no
Sigbjørn Slinning

Sigbjørn Slinning (født 6. oktober 1945 i Stavanger) er en tidligere norsk fotballspiller. Han spilte for Viking, hvor han spilte 523 kamper i perioden 1961–1982. Bare André Danielsen og Svein Kvia har spilt flere kamper for Viking. Slinning spilte venstre back, og var fast på Vikings gull-lag i perioden 1972–1975.
Slinning debuterte på det norske A-landslaget på hjemmebane i Stavanger 3. juli 1969. De neste sesongene spilte han fast på landslaget, og fram til 1976 fikk totalt 42 landskamper og scoret 1 landslagsmål. Han spilte også 3 U-landskamper og 2 juniorlandskamper. Ble æresmedlem i Viking i 1994.


== Kilder ==
Arild I. Olsson og Ole J. Askeland: Drømmen om de mørkeblå, 1999 (ISBN 82-990832-6-5)


== Eksterne lenker ==
(en) Sigbjørn Slinning – Transfermarkt 
(en) Sigbjørn Slinning – national-football-teams.com 
(en) Sigbjørn Slinning – EU-Football.info 
(no) Sigbjørn Slinning – Norges Fotballforbund 
Kampfakta på viking-fk.no
Landslagsstatistikk på fotball.no
Kuma-Manytsjsenkningen

Kuma-Manytsjsenkningen (russisk: Кумо-Манычская впадина – Kumo-Manytsjskaja vpadina) er en geologisk depresjon i det sørvestlige Russland som skiller Den østeuropeiske slette i nord fra Kaukasia i sør. Den har fått navnet sitt etter elvene Kuma og Manytsj. Senkningens høyeste punkt er bare 25 meter høyt. Senkningen har tidligere vært under vann, slik at Svartehavet og Kaspiahavet hang sammen.
Kuma-Manytsjsenkningen regnes ofte som den naturlige grensa mellom Europa og Asia. Den ble i 1730 deklarert som offisiell grense av den russiske tsaren, etter geografiske arbeider av Philip Johan von Strahlenberg.
Stein Frøysang

Stein Frøysang (født 1954 i Vallset) er en norsk lokalpolitiker for Arbeiderpartiet. Han bor i Hamar og satt i kommunestyret fra 1995 til 2015. I perioden 2007 til 2012 representerte han også Venstre, og satt som uavhengig. Da Frøysang ble valgt inn første gang i 1995 var han plassert på 60. plass på Hamar Aps liste, men ble kumulert inn til en 16. plass.Frøysang er utdannet ved Hamar Lærerhøgskole, linjen for engelsk og samfunnsfag, etter examen artium ved Hamar katedralskole. Han har mastergrad i Public Administration fra Karlstads universitet. Frøysang er utdannet spesialpedagog ved Statens spesiallærerhøgskole 1. og 2.avdeling.
Stein Frøysang jobber som seniorrådgiver i Fugro. Fram til 2005 jobbet han som spesialrådgiver og prosjektleder ved Verdens helseorganisasjon. Før det var Frøysang personalsjef i NORAD. Han har også vært polititjenestemann i narkotikaseksjonen ved Asker og Bærum politikammer.
Frøysang fikk mye kritikk da han tidlig i 2007 sluttet i Arbeiderpartiet, for å bli medlem i Venstre. Bakgrunnen var manglende støtte i Hubred-saken, som Frøysang jobbet mye med. Rett etter valget i 2011 holdt Frøysang på å melde seg ut av Venstre, men han gjorde det ikke før i februar 2012.  Han satt en liten stund som uavhengig representant, før han igjen meldte seg inn i Arbeiderpartiet.


== Referanser ==
Tennholmen fyr

Tennholmen fyr ligger på Tennholmen vest for øygruppa Givær i Bodø kommune i Nordland. Fyret ble opprettet 1. oktober 1901.  Den er utformet som familiefyr med bolighus. Fyret ble elektrifisert i 1960 og fikk radiofyr i 1971. Fyret ble automatisert i 1988 og avbemannet i 2002. Fyret har en høyde på 14 meter, og viser et glimt vært tiende sekund (Karakter: Fl W 10s 15,5M).29. oktober 1911 kullseilte og omkom fyrvokter Matias Larsen i nærheten av Givær. 8. mai 1931 druknet reserveassistent Helge Pedersen og to brødre på vei hjem fra fyret til Bliksvær. Ei nabojente som var med i båten ble reddet.


== Referanser ==
Barøy fyr

Barøy fyr ligger i Ballangen kommune i Nordland. Fyret ligger på nordvestsiden av Barøya, ved innløpet til Ofotfjorden. Fyret ble opprettet 1. oktober 1903. Det ble automatisert og avfolket i 1980.


== Kilder ==
Erling Svanberg: Langs vei og lei i Nordland – Samferdsel gjennom 3000 år. Nordland fylkeskommune, Bodø 1990. ISBN 82-7416-021-5
Sørum kirke (Gran)

Sørum kirke (tidligere kalt Sørum kapell) er en kirke fra 1861 på Bjoneroa i Gran kommune, Innlandet fylke.
Kirken er bygget i laftet tømmer og har 280 plasser. Adkomst er via fylkesvei 245.
Grunnsteinen ble lagt den 22. oktober 1860, og kirken og kirkegården ble innviet 25. september 1861. Tidligere måtte bjoneroingene dra til Nes kirke på Brandbu. Altertavlen i kirken kommer fra Grinaker stavkirke, selv om denne ikke ble komplett (toppfiguren manglet) før i 1978, da Riksantikvaren hadde funnet den på orgelet i Tingelstad nye kirke


== Referanser ==


== Kilder ==
Helge Haukeli, Berit Solstad og Emma Hammer, red. (2011). Sørum kirke 150 år, 1861-2011. Bjoneroa menighetsråd. 
Alf Henry Rasmussen (1993). «Sørum kirke, Brandbu». Våre kirker. Norsk kirkeleksikon. Kirkenær: Vanebo forlag. s. 585. ISBN 82-7527-022-7. 


== Eksterne lenker ==
Bjoneroa menighet
(no) «Sørum kirke (Gran)». Kirkesøk. Den norske kirke. 
«Sørum kirke (Gran)». Kulturminnesøk. Riksantikvaren – Direktoratet for kulturminneforvaltning.
Gran Canaria internasjonale lufthavn

Gran Canaria internasjonale lufthavn (spansk: Aeropuerto de Gran Canaria, flyplasskoder: (IATA: LPA, ICAO: GCLP) er en flyplass på Gran Canaria i Spania. Flyplassen ligger øst på Gran Canaria ved Bahía de Gando, ca. 18 km fra Las Palmas og 25 km fra de populære turistområdene i sør. Flyplassen blir ofte feilaktig referert til som «Las Palmas Airport», men like ofte omtales flyplassen bare som Gando, siden den ligger like ved den militære flyplassen Gando. 

Både den militære og den sivile flyplassen har sine navn etter ei bygd i nærheten som heter Gando. 


== Selskaper og ruter ==
Flyplassen nåværende terminal ble tatt i bruk 1973. I oktober 1991 ble den utvidet på grunn av økning av passasjertrafikken. 2013 ble den opprinnelige terminalbygningen fra 1946 revet for å gi plass til en ny utvidelse, denne ble åpnet 2014. På tross av en svært sterk stigning av trafikkmengden har flyplassen fremdeles kun én terminal.


== Referanser ==


== Eksterne lenker ==
(es) Offisielt nettsted 
(en) Gran Canaria Airport – kategori av bilder, video eller lyd på Commons 
Gran Canaria Airport, nettsted
Uttorgflesa fyr

Uttorgflesa fyr lå på holmen Uttorgflesa sørvest for øygruppa Uttorgværet i Brønnøy kommune i Nordland. Fyret ble opprettet i 1910 og nedlagt og erstattet med ei fyrlykt i 1955.


== Kilder ==
Erling Svanberg: Langs vei og lei i Nordland – Samferdsel gjennom 3000 år. Nordland fylkeskommune, Bodø 1990. ISBN 82-7416-021-5
fyr.no
Parkski

Parkski, også kalt twintip (direkte oversatt tvillingtupp), er modifiserte alpinski som har bøyd tupp i begge ender av skien, i motsetning til vanlige alpinski som har en bøyd fortupp og rett bakende. Skiene gjør det mulig å kjøre baklengs ned en hel eller deler av en bakke ved at snøen går under skien, og at baktuppen ikke kiler seg fast ned i snøen hvis man kjører baklengs.
Lange ski gjør landingen stødigere, men skiene blir tyngre å kjøre med, særlig krappe svinger. Korte ski vil gjøre at man lander mindre stabilt, mens disse skiene vil gjøre det enklere å ta korte eller krappe svinger. Myke ski gjør skiene lekne, mens svingeegenskapene blir noe svekket. 
Twintip er designet for at det skal være enklere å trikse med. I tillegg til at disse kan kjøre baklengs, har produsentene også minket vekten slik at de er lettere enn vanlige alpinski. Dette gjør triksing mye enklere. Bindingene sitter også løsere enn vanlige alpinski, slik at det skal være enklere å rotere.
Selv om twintip opprinnelig var konstruert for jibbing, altså triks på hopp, vegger, bokser, rekkverk og lignende, har de doble tuppene også blitt populære på andre typer ski. Pudderski, fjellski og telemarkski er nå mulig å finne med bøyde tupper foran og bak. 


== Historie ==
De første skiene som ble solgt med bøyd tupp både foran og bak var 1974 Olin Mark IV Comp.De første moderne parkskiene ble imidlertid ikke utviklet før på slutten av 90-tallet, da Mike Douglas og Steve Fearing kontaktet mange av de store skiprodusentene for å lage parkski som var egnet til å kjøre i snowboardparker. Etter at de ble avvist av åtte andre skiprodusenter, fikk de i november 1997 en avtale med Salomon Group. Kort tid senere introduserte Salomon modellen «1080», den første masseproduserte parkskien. Designet ble raskt plukket opp og forbedret av andre skiprodusenter. Salomon 1080 hadde ikke like høye tupper foran bak, noe som først ble introdusert av Line Skis året etter.I begynnelsen av 2000-årene kom det flere nye skiprodusenter som spesialiserte i parkski, for eksempel Armada, 4FRNT og Liberty Skis.


== Kjente utøvere på parkski ==
Anders Backe
Andreas Håtveit
Simon Dumont
Sammy Carlson
Jon Olsson
Tanner Hall
Tom Wallisch
PK Hunder


== Referanser ==
Ytterholmen fyr

Ytterholmen fyr ligger på Ytterholmen sørvest for Gåsvær i Herøy kommune i Nordland. Fyret ble opprettet i 1912 og automatisert og avfolket i 2003.
Kystverket eier fyret, og det leies av Seløy Kystferie og kan besøkes av turister.


== Kilder ==
Erling Svanberg: Langs vei og lei i Nordland – Samferdsel gjennom 3000 år. Nordland fylkeskommune, Bodø 1990. ISBN 82-7416-021-5
fyr.no
Paralympiske vinterleker 1980

Paralympiske vinterleker 1980 ble arrangert 1.–7. februar i Geilo i Norge. Dette var andre gang Paralympics for vinteridretter ble arrangert.  


== Medaljer ==
Perry Anderson

Perry Anderson (født 1938) er en marxistisk orientert sosiolog og historiker. Han er professor i historie og sosiologi ved University of California, Los Angeles (UCLA) og redaktør av New Left Review. Han er bror av historikeren Benedict Anderson. 
Anderson har skrevet mange bøker i skjæringspunktet mellom historie og sosiologi, Passages from Antiquity to Feudalism (1974) og Lineages of the Absolutist State (1974), In the Tracks of Historical Materialism (1983) og The Origins of Postmodernity (1998). Anderson har blant annet tatt et oppgjør med postmodernismen. 


== Referanser ==


== Eksterne lenker ==
Arkiv for Perry Andersons artikler i The Nation Arkivert 31. desember 2006 hos Wayback Machine.
Arkiv for Perry Andersons artikleri The New Left Review
Essayene "Dégringolade" (2004), "Union Sucrée" (2004) og "Russia’s Managed Democracy" (2007) i London Review of Books.
Jean Blondel

Jean Blondel (født 26. oktober 1929 i Toulon i Frankrike, død 25. desember 2022) var en fransk statsviter med sammenlignende politikk som spesialfelt. 
Blondel har sin utdannelse fra Institut d'Etudes Politiques i Paris, der han tok eksamen i 1953, og fra St. Antony's College ved University of Oxford, der han studerte fra 1953 til 1955. Blondel er nå professor emeritus ved European University Institute i Firenze og gjesteprofessor ved Universitetet i Siena. Det meste av sin yrkesaktive karriere hadde Blondel i Storbritannia. Fra 1958 til 1963 var han ved Universitetet i Keele, deretter flyttet han i 1964 til Universitetet i Essex der han grunnla universitetets statsvitenskapelige institutt og ble fram til 1984. Etter et kort opphold ved Russell Sage Foundation i New York var Blondel professor ved European University Institute i Firenze fra 1985 til 1994. Blondel var i 1970 en av grunnleggerne av European Consortium for Political Research og var i ti år organisasjonens leder. 
Blondel har særlig ytt bidrag til studiet av partisystemer, sammenlignende studier av regjeringer og til forholdet mellom politiske partier og regjeringer.
Jean Blondel har mottatt en rekke priser og utmerkelser for sitt virke. Han er æresdoktor ved Universitetet i Essex, Universitetet i Salford, Universitetet i Louvain-la-Neuve og Åbo universitet. I 2004 mottok Blondel den svenske Johan Skytte-prisen.


== Bibliografi (utvalg) ==
Voters, parties and leaders: the social fabric of British politics. Harmondsworth : Penguin Books, 1963.
An Introduction to Comparative Government. London: Weidenfeld & Nicolson, 1969.
Comparative legislatures. Englewood Cliffs: Prentice-Hall, 1973.
Political parties. A genuine case for discontent?. London: Wildwood House, 1978.
The Discipline Of Politics. London & Boston: Butterworths, 1981.
Political leadership: towards a general analysis. London & Beverly Hills: SAGE, 1987.
Blondel, Jean og Ferdinand Müller-Rommel (red.) Cabinets in Western Europe . Basingstoke: Macmillan, 1988.
Blondel, Jean og Ferdinand Müller-Rommel (red.) Governing together : the extent and limits of joint decision-making in Western European cabinets. New York: St. Martin's Press, 1993.
Blondel, Jean og Maurizio Cotta (red.) Party and government: an inquiry into the relationship between governments and supporting parties in liberal democracies. New York: St. Martin's Press, 1996.
Blondel, Jean, Richard Sinnott og Palle Svensson People and Parliament in the European Union: participation, democracy, and legitimacy. Oxford, England: Clarendon Press, 1998.
Blondel, Jean og Maurizio Cotta (red.) The nature of party government: a comparative European perspective. New York: St. Martin's Press, 2000.
Blondel, Jean og Ferdinand Müller-Rommel (red.) Cabinets in Eastern Europe . Basingstoke: Macmillan, 2001.


== Referanser ==
28. serierunde i Adeccoligaen 2007

28. serierunde i Adeccoligaen 2007 startet 20. oktober klokken 15:00 med den TV-sendte kampen mellom Hønefoss og Hamarkameratene. Runden fortsatte med seks kamper den 21. oktober før den ble avsluttet med hengekampen mellom Sogndal og Bodø/Glimt den 31. oktober.


== Fakta ==


== Eksterne lenker ==
Adeccoligaen 2007: Terminliste og resultater på altomfotball.no
29. serierunde i Adeccoligaen 2007

29. serierunde i Adeccoligaen 2007 startet som en full serierunde den 28. oktober klokken 1300 med åtte kamper. Som en følge av resultatene etter denne runden ble Hamarkameratene klare for spill i Tippeligaen 2008, mens Sparta Sarpsborg og Tromsdalen slår følge med Skeid og Mandalskameratene ned i 2. divisjon.


== Fakta ==


== Eksterne lenker ==
Adeccoligaen 2007: Terminliste og resultater på altomfotball.no
Englands berggrunn

Englands berggrunn består vesentlig av  sedimentære bergarter. De yngste bergartene er i sørøst rundt London, og øker i alder i nordøstlig retning.Tees-Exelinjen markerer skillet mellom yngre og bløtere bergarter i lavlandet i sørøst og eldre, hardere, og generelt med et høyere relieff nordvest for linjen.
Geologien i England er synlig i landskapet ved sine counties, bygningsmaterialer i landsbyer og regionale gruvedrift.


== Referanser ==
Paralympiske vinterleker 1984

Paralympiske vinterleker 1984. Lekene ble arrangert 14. – 20. februar i Innsbruck i Østerrike og det var tredje gang som Paralympics for vintersporter ble arranget.  


== Medaljer ==
Den bekjennende kirke

Den bekjennende kirke («Bekennende Kirche») var en protestantisk kirkelig bevegelse i Tyskland under nasjonalsosialismen. Den ble stiftet av Martin Niemöller, Dietrich Bonhoeffer og Karl Barth i 1934 som et motstykke til gruppen «Tyske kristne» (Deutsche Christen).


== Referanser ==
Paralympiske vinterleker 1988

Paralympiske vinterleker 1988. Lekene ble arrangert 17. – 24. januar i Innsbruck i Østerrike og det var fjerde gang som Paralympics for vintersporter ble arranget. 377 utøvere fra 22 nasjoner deltok.


== Medaljer ==